Surry County (Nord-Carolina)

Surry County er et fylke i den amerikanske delstaten Nord-Carolina. Det ligger nord i staten og det grenser mot Stokes County i øst, Forsyth County i sørøst, Yadkin County i sør, Wilkes County i sørvest og mot Alleghany County i nordvest. Det har også grense mot delstaten Virginia i nord.

Surry Countys totale areal er 1 393 km² hvorav 3 km² er vann. I år 2000 hadde fylket 44 711 innbyggere og administrasjonssenteret ligger i byen Dobson.

Fylket ble grunnlagt i 1771 av land fra Rowan County og er oppkalt etter grevskapet Surrey i England der guvernør William Tryon ble født. 

 Eksterne lenker 


Kategori:Fylker i Nord-Carolina
Kategori:Fylker etablert i 1771
Kategori:1771 i Nord-Carolina